Държавен вестник, бр. 62, 2004 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  62
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ТРАНСПОРТА И СЪОБЩЕНИЯТА
СПОГОДБА
между правителството на Република Бълга-
рия и правителството на Република Узбекис-
тан за сътрудничество в областта на железо-
пътния транспорт
(Утвърдена с Решение № 490 от 8 юни 2004 г. на
Министерския съвет. В сила от 16 юни 2004 г.)
Правителството на Република България и
правителството на Република Узбекистан, на-
ричани по-нататък “договарящи се страни”,
като признават важността на превозите на
пътници и товари между Република България и
Република Узбекистан, а също транзит през
техните територии;
като желаят съвместно да развиват сътруд-
ничеството в областта на железопътния транс-
порт при взаимноизгодни условия;
като признават значението на Меморанду-
ма между правителството на Република Бълга-
рия и правителството на Република Узбекис-
тан за сътрудничество в областта на транспор-
та, подписан на 24 юни 1998 г. в София;
като имат за цел да засилят междудържав-
ните връзки, потвърждавайки необходимостта
от взаимноизгодното използване на съществу-
ващите и изграждащите се железопътни линии,
а също така, като се стремят към по-нататъш-
но задълбочаване на сътрудничеството във всич-
ки сфери на транспорта, в това число чрез из-
вършване на комбинирани превози;
като имат предвид и многостранните между-
народни споразумения, в сила за двете държави;
се съгласиха за следното:
Член 1
Всяка от договарящите се страни осигурява
на територията на своята държава на взаимна
основа най-благоприятни условия за осъщест-
вяване на международни железопътни превози
на пътници и товари.
Железопътните администрации на Републи-
ка България и Република Узбекистан си сът-
рудничат с цел привличане към железопътния
транспорт на допълнителни обеми пътници и
товари, в това число чрез провеждане на поли-
тика за преференциални тарифи и използване
на железопътната фериботна връзка.
В съответствие с постигнатите договоренос-
ти на двустранна и многостранна основа дого-
варящите се страни ще съдействат за извърш-
ването на спедиторски услуги.
Член 2
Договарящите се страни осигуряват в рам-
ките на действащото в своите държави законо-
дателство безпрепятственото пропускане на
подвижния състав, транспортирането на това-
ри по железопътната мрежа, намираща се на
територията на техните държави, в това число
транзит за/от трети страни.
Член 3
Договарящите се страни съдействат на ор-
ганизациите и предприятията за материално-
техническо снабдяване и на други стопански
субекти на Република България и Република
Узбекистан, осигуряващи взаимните достав-
ки на техника, оборудване, резервни части,
материални, топлинно-енергийни ресурси и
масла за нуждите на железопътния транспорт
в обеми, определени в сключваните двустран-
ни договори.
Член 4
Договарящите се страни осигуряват безо-
пасен превоз на пътници и товари с железо-
пътен транспорт по територията на своята дър-
жава в съответствие с националното си зако-
нодателство.
При аварии или нещастни случаи с участие-
то на транспортни средства, персонал, пътници
или товари на една от договарящите се страни
другата договаряща се страна уведомява за това
договарящата се страна, в която е регистрира-
но съответното транспортно средство, и я ин-
формира за резултатите от разследването.
Възстановяването на щетите на едната или
другата договаряща се страна се извършва от
признатата за виновна договаряща се страна на
основание регламентиращите тези въпроси
международни документи, в сила за договаря-
щите се страни.
Член 5
Договарящите се страни осигуряват безо-
пасни условия на труд за обслужващия персо-
нал на влаковите бригади и лицата, чиято ра-
бота е по време на път; оказват на железопът-
ния персонал по време на пребиваването му
на територията на държавата на другата до-
говаряща се страна съдействие за изпълнява-
не на служебните му задължения, за органи-
зиране на храненето и възможност за почив-
ка на договорни начала.
Всяка от договарящите се страни осигурява
на обслужващия персонал на другата договаря-
ща се страна неотложна безплатна медицинска
помощ в обем, необходим за неговото безопас-
но връщане в своята страна.
Член 6
Договарящите се страни в съответствие със
своето национално законодателство ще съдейс-
тват за създаване на условия за функциониране
на територията на своите държави на железо-
пътни транспортни предприятия и акционерни
дружества на другата договаряща се страна.
Член 7
Договарящите се страни си сътрудничат при
подготовката на специалисти по железопътен
транспорт.